NORAKSTS

|  |  |
| --- | --- |
| 23.08.2018. | Nr.11/4 |

**GROZĪJUMI JELGAVAS PILSĒTAS DOMES 2016.GADA 25.AUGUSTA LĒMUMĀ NR.10/2 “NOTEIKUMU “VALSTS BUDŽETA MĒRĶDOTĀCIJAS SADALES KĀRTĪBA JELGAVAS PILSĒTAS PAŠVALDĪBAS IZGLĪTĪBAS IESTĀŽU PEDAGOGU DARBA SAMAKSAI” APSTIPRINĀŠANA”**

(ziņo I.Škutāne)

 **Atklāti balsojot: PAR – 13** (I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4.punktu, Izglītības likuma 49.1 un 53.pantu, Ministru kabineta 2016.gada 5.jūlija noteikumiem Nr.445 “Pedagogu darba samaksas noteikumi”, Ministru kabineta 2016.gada 5.jūlija noteikumiem Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”,

**JELGAVAS PILSĒTAS DOME NOLEMJ:**

1. Izdarīt Jelgavas pilsētas domes 2016.gada 25.augusta lēmuma Nr.10/2 “Noteikumu “Valsts budžeta mērķdotācijas sadales kārtība Jelgavas pilsētas pašvaldības izglītības iestāžu pedagogu darba samaksai” apstiprināšana” pielikumā (turpmāk – noteikumi) šādus grozījumus:
	1. izteikt noteikumu 10.4.apakšpunktu šādā redakcijā:

“10.4. pedagogu, kuri ieguvuši 1., 2. un 3.kvalitātes pakāpi līdz 2016.gada 31.augustam, skaitu un darba slodzi;”

1.2. papildināt noteikumus ar 19.1 punktu šādā redakcijā:

“19.1 Izglītības iestādes vadītājs pedagogiem, kuri pēc 2018.gada 1.janvāra ieguvuši 1., 2. vai 3. kvalitātes pakāpi, nosaka piemaksu saskaņā ar izglītības iestādes pedagogu profesionālās darbības kvalitātes novērtēšanas kārtību.“

1. Lēmums stājas spēkā 2018.gada 1.septembrī.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 23.augustā